*Пән аты:   Информатика*

*Сынып:*

*Күні\_\_\_\_\_\_\_\_\_\_\_\_\_\_\_\_\_\_*

*Сабақтың тақырыбы:*  ***Мәтінді теру және түзету ережелері***

*Білімділігі: WordPad мәтіндік редактормен және мәтіндік редактордың ортақ мүмкіндіктері, мәтін элементтерімен танысу.*

*Тәрбиелігі: Әр оқушыны іскерлікке, нақтылыққа, ынтымақтылыққа тәрбиелеу.*

*Дамытушылығы:  Оқушының әрбір сабаққа ынтасы мен қабілетін біріктіріп,   пәнге деген қызығушылығын арттыру.*

*Сабақтың түрі:  жаңа сабақ.*

*Оқыту  әдістері:   түсіндіру, әңгімелесу.*

*Сабақтың барысы:*

*І. Ұйымдастыру кезеңі*

*ІІ. Үй тапсырмасын тексеру*

*Өткен тақырыпты мазмұндау.*

*ІІІ. Білімді өзектендіру, тексеру*

*1. Мәтін құрған кезде құжатта қандай белгі пайда болады ?*

*2. Оны өшіруге бола ма ?*

*3. Жаңа жол қалай қосылады ?*

*4. Жаңа азат жолды қалай қоямыз ?*

*5. Тыныс белгілері үшін қандай пернелер пайдаланылады ?*

*IV. Мақсат қою*

*компьютерде мәтіндерді өңдеудің артықшылықтары мен кемшіліктерін, мәтіндік құжатты әр формада сақтауды үйрену.*

***V.***  *Жаңа материалды оқып-үйрену*

*Мәтіндермен жұмыс істегенде кейде оларды біріктіруге, кейде фрагменттіерді әр құжаттардан алып, оның жаңасын құруға тура келеді. Егер барлық құжаттарды әртүрлі ережелер бойынша құратын болсақ, онда нәтижесінде мәтін көріксіз болып көрінеді. Мысалы, сендер дәптердің шетінен бастап жазбайсыңдар ғой ? Кітаптардан да ондайды көрмейсіңдер. Тырнақшаларды, жақшаларды мәтінен кенет бөлініп қалмайтындай етіп қойып шығу, осының бәрі маңызды.*

*Біз бұған дейін бірнеше құжатқа мәтін теру ережелерін айттық, енді олардың бәрін атайық:*

*1.      Бас әріпті немесе символды жоғарғы регистрден енгізу үшін Shift пернесін басып, жібермей ұстап тұру керек.*

*2.      Егер бас әріппен бірнеше сөз енгізу керек болса – CapsLock пернесін қос.*

*3.      Бір бос орын сөздердің арасына және тыныс белгілерінен кейін қойылады .*

*4.      Дефис бос орынсыз қойылады. Мысалы : жан-жақты, батпе-бет.*

*5.      Ұзын сызықша (тире) алдынан да, соңынан да бос орынмен қойылады :*

*6.      Даталарды, қысқартылған аты мен әкесінің аты енгізілгенде және ұқсас жағдайларда үзілмейтін бос орын тізбектемесін терумен орындалады. Мысалы: 2013ж.,1 қыркүйек, Ш.Уәлиханов.*

*7.      Тырнақшаларға немесе жақшаларға алып жазылған сөздер олардан бос орынмен ажыратылмайдды:*

*8.      Рим цифрларын енгізу үшін латынша бас әріптер қолданылады.*

*9.      Enter пернесін абзацтың соңында басады. Жолдарды тасымалдау автоматты түрде жүзеге асады.*

***Мәтін бойынша жылжу***

*Курсорды мәтін бойынша стрелкалармен Home, End, PageUp, PageDown пернелерімен жылжытуға болады. Егер құжат беті көп болса, мәтіннің соңына бірден қалай жетуге болады ? Көмекке Ctrl+End пернелер тіркесімі келеді.*

*VI. Компьютерде тәжірибелік жұмыс орындау*

*Оқушылар деңгейлік тапсырмаларды орындайды.*

*VIІ. Жаңа сабақты бекіту:*

1. *Бас әріпті қалай енгіземіз ?*
2. *Бос орын қай кезде қойылады ?*
3. *Enter пернесін қай кезде басу керек ?*
4. *Ұзын сызықша (тире ) қалай қойылады ?*
5. *Мәтін бойынша жылжу пернелерін атаңдар .*

*VIII. Үйге тапсырма*

*Оқулықтан § 20 мазмұндау, тест сұрақтарына жауап беру.*